جابز د سال ۱۹۸۶ یه دسه گرافیکی نه د بهرجا گرافیک انجومیار لوکاس فیلم خری. جابز د نهاتر نوم ای شرکت نه نیا پیکسار ، و ای شرکت تونست فیلمیا جمشت دار کردن نازاری دروس بکه. د سال ۲۰۰۶ شرکت والت دیزنی، پیکسار نه خری. نها ای دا و سته جابز بی وه بهرکنودار اصلی شرکت والت دیزنی و اندوم دسه دیوونداری وه بی. د اکتور ۲۰۰۳ سلطون جابز وه دس دگدریا دیاری کرد و د اوت ۲۰۱۱، وه د گرینج دیوونداری اپل رئت کنار. تیم کوک، د دیوونداریا گرینج دار اپل، بی وه دیووندار اصلی و جابز چی رئیس گروه دیوونداریا کاریاش نهاگری.